[{"text_idx": "#000000", "text": "Cefnogi Cymunedau a Phroffiliau Cymunedol"}, {"text_idx": "#000003", "text": "Mae cymorth a chefnogaeth ymarferol yn awr wrth law, diolch i ddyfarniad grant Cronfa Gymunedol Fferm Wynt Pen y Cymoedd! Mae gan gymunedau yn ardal fuddiant y Gronfa (rhannau uchaf cymoedd Nedd, Afan, Rhondda a Chynon) bellach Di\u0302m Cefnogi Cymunedau penodedig, yn cynnig cymorth datblygu i ymgeiswyr y Gronfa a\u2019r sawl sy\u2019n derbyn grantiau ar gyfer y 5 mlynedd nesaf."}, {"text_idx": "#000005", "text": "Bydd y Gronfa Gymunedol ar waith am yr 20 mlynedd nesaf o leiaf, ac mae ei chynlluniau yn uchelgeisiol. Dros y cyfnod hwnnw, y gobaith yw y bydd y Gronfa yn gwneud cyfraniad gwirioneddol i wneud yr ardal yn lle deinamig, cyffrous a bywiog i fyw a gweithio ynddo. Bydd y cymorth ychwanegol a gynigir bellach gan CVS Castell-nedd Port Talbot ac Interlink yn helpu i gyflawni\u2019r nod hwn."}, {"text_idx": "#000006", "text": "Mae Joanna Markham o Interlink yn rhan o\u2019r Ti\u0302m Cefnogi Cymunedau newydd ac yn llawn cyffro am y prosiect: \u201cGyda chymorth y Gronfa Gymunedol, rydym yn edrych ymlaen at weithio gyda\u2019r arweinwyr, grwpiau a sefydliadau cymunedol niferus sy\u2019n ein hysbrydoli gyda\u2019u hegni, eu hymroddiad a\u2019u syniadau. Mae hwn yn gyfle gwych i gael effaith gadarnhaol iawn yn ardal y Gronfa.\u201d"}, {"text_idx": "#000009", "text": "Os oes gennych chi neu eich sefydliad neu fusnes brosiect mewn golwg, bach neu fawr, mae\u2019r Gronfa Gymunedol yn croesawu ymholiadau. Cewch wybod rhagor am ein rhaglenni grantiau Bychain a Gweledigaeth ar ein gwefan \u2013 -neu ffoniwch Barbara neu Kate ar 01685 878785. Rydym yn edrych ymlaen at glywed gennych!"}, {"text_idx": "#000011", "text": "PyC is excited to offer Phase 2 development of Cynon Linc funding of \u00a3188,664 over the next three years\nUpdate on Afan Lodge July 23\nFfrwyth llafur: Mae plant ysgol lleol yn ymuno a\u0302 gardd gymunedol ar gyfer Wythnos Genedlaethol yr Ardd i gefnogi\u2019r hen a\u2019r rhai sy\u2019n agored i niwed."}]